open-index/open-wikipedia-markdown huggingface dataset:
Aleksei Kuznetsov (majandusgeograaf)

**Aleksei Vladimirovitš Kuznetsov** (vene keeles Алексей Владимирович Кузнецов; sündinud 1. novembril 1978) on vene majandusteadlane ja majandusgeograaf, Venemaa Teaduste Akadeemia liige, professor.

Ta töötab 2013. aastast Primakovi-nimelise Venemaa Teaduste Akadeemia Maailmamajanduse ja Rahvusvaheliste Suhete Instituudi asedirektorina ja 2009. aastast instituudi Euroopa uuringute keskuse juhina. Ühtlasi on ta kohakaasluse alusel 2009. aastast Venemaa Välisministeeriumi Moskva Riikliku Rahvusvaheliste Suhete Instituudi integratsiooniprotsesside kateedri professor.
 
Tema peamised uurimisalad on maailmamajandus, Saksamaa ja teiste Euroopa Liidu riikide majandus, otseste välisinvesteeringute teooria, Venemaa ja teiste Euroopa riikide hargmaised korporatsioonid, Venemaa-Euroopa majandussidemed, regionaalne integratsioon ja regionaalpoliitika.

## Haridus
Kuznetsov lõpetas 1999. aastal kiitusega Lomonossovi-nimelise Moskva Riikliku Ülikooli geograafiateaduskonna bakalaureuseõppe ja 2001. aastal samas kiitusega magistriõppe välisriikide sotsiaal- ja majandusgeograafia erialal. 2003. aastal lõpetas ta Venemaa TA Maailmamajanduse ja Rahvusvaheliste Suhete Instituudi aspirantuuri maailmamajanduse alal.

Ta sai 2003. aastal majandusteaduste kandidaadi kraadi väitekirjaga maailmamajanduse valdkonnas ja 2008. aastal majandusteaduste doktori kraadi väitekirjaga "Интернационализация российской экономики: инвестиционный аспект".

## Tunnustus
*2011 – valiti Venemaa Teaduste Akadeemia korrespondentliikmeks (globaalprobleemide sektsioon)

## Viited
Jelena Rõkovtseva

**Jelena Rõkovtseva** (vene keeles Елена Рыковцева; sündinud 4. märtsil 1962 Vorkutas Komi ANSV-s) on vene ajakirjanik ja Vabadusraadio saatejuht.  

Ta käsitleb sageli massimeedia endaga seotud probleeme. 

Ta on õppinud Vorkutas, Novosibirskis ja Odessas. Rõkovtseva on lõpetanud keskkooli Novosibirskis ja Metšnikovi-nimelise Odessa Riikliku Ülikooli filoloogiateaduskonna. 

Aastatel 1984–1991 töötas ta Odessa ajalehtedes. 1991. aasta detsembris võeti ta tööle ajakirja Ogonjok Lõuna-Ukraina erikorrespondendiks. Aastatel 1995–2000 töötas ta Moskva nädalalehe Moskovskije Novosti ajakirjanikuna ja 2000–2001 nädalalehe Obštšaja Gazeta meediaosakonna toimetajana.

## Vabadusraadios

Alates 2001. aastast töötab Rõkovtseva Vabadusraadio Vene teenistuse Moskva büroos. 1. juulil 2002 määrati ta Moskva büroo peatoimetaja asetäitjaks ja 2003. aastal märtsist kuni detsembri lõpuni töötas ta peatoimetaja kohusetäitjana.

Rõkovtseval on autorisaade "Litsom k sobõtiju". Varem oli ta saate "Litsom k litsu" saatejuhte.

## Viited

## Välislingid
*Jelena Rõkovtseva Facebookis
*Лицом к событию. svoboda.org
Laulukirjutaja

**Laulukirjutaja** on muusik, kes kirjutab lauludele viisi (meloodia, muusika) või koos viisiga ka  laulusõnad. **Laulu autoriteks** loetakse nii laulukirjutajat kui ka laulusõnade kirjutajat (kui ta ei ole viisi autor).

Laulukirjutajad on levinud popmuusikatööstuses. 

Kui laulja kirjutab laule iseendale või teistele esitamiseks, nimetatakse teda ka **lauljaks-laulukirjutajaks**.
Besarion Gugušvili

**Bessarion Gugušvili** (gruusia keeles ბესარიონ გუგუშვილი; sündinud 6. mail 1945 Thbilisis) on Gruusia poliitik. Ta oli aastatel 1991–1992 Gruusia peaminister.

Ta on lõpetanud 1967. aastal Thbilisi Riikliku Ülikooli.

26. augustist 1991 kuni 6. jaanuarini 1992 oli ta Gruusia peaminister. 1993. aastal oli ta sunnitud pagulusse minema. Ta elas algul Itškeeria Tšetšeeni Vabariigis, seejärel lühikest aega Leedus. 1995. aastast elab ta Vantaas Soomes.
Raul Ojamaa

**Raul Ojamaa** (sündinud 21. septembril 1989 Tartus) on eesti kitarrist, ansambli Miljardid liige.

2014. aastal võitis Raul Ojamaa koos Marten Kuningaga palaga “Tagurpidi vaal” 30. Uno Naissoo nimeline loomingu- ja interpretatsioonikonkursi.
Jelena Panfilova

**Jelena Anatoljevna Panfilova** (vene keeles Елена Анатольевна Панфилова; sündinud 18. detsembril 1967 Moskvas Nõukogude Liidus) on Venemaa ühiskonnategelane, poliitikateaduste kandidaat.

Tema eestvõttel asutati 2000. aastal rahvusvahelise valitsusvälise korruptsioonivastase võitluse organisatsiooni Transparency International (TI) Venemaa filiaal. 2011. aastal sai ta  Transparency Internationali juhatuse liikmeks, 2014. aastal asepresidendiks ja 2017. aasta veebruaris ühtlasi tegevdirektoriks. Kuid 2017. aasta oktoobris teatas ta ametist tagasiastumisest. Panfilova jääb küll edasi TI Venemaa haruorganisatsiooni Transperensi Rossija juhatuse esimeheks, kuid keskendub uurimistööle Kõrgema Majanduskooli korruptsioonivastase poliitika laboris.

## Haridus
Ta lõpetas 1989. aastal Lomonossovi-nimelise Moskva Riikliku Ülikooli ajalooteaduskonna ja 1997. aastal Venemaa Föderatsiooni Välisministeeriumi Diplomaatia Akadeemia rahvusvaheliste suhete erialal.

## Isiklikku
Ta valdab võõrkeeltest inglise, prantsuse ja hispaania keelt.

## Viited

## Välislingid

*Елена Панфилова: «В России ловят только самых тупых коррупционеров». republic.ru, 19. mai 2015
*Intervjuu Jelena Panfilovaga pärast tagasiastumist. novayagazeta.ru, 16. oktoober 2017
Walt Disney Pictures

**Walt Disney Pictures, Inc.** on Ameerika Ühendriikide filmistuudio ja ettevõtte Walt Disney Studios tütarettevõte. Ettevõte toodab mängufilme ja paikneb California osariigis Burbankis.

Praeguse nime sai ettevõte 1983. aastal.

Ka Disney ja Pixari animafilme levitatakse sama kaubamärgi all.

Ettevõtte edukaim frantsiis on olnud "Kariibi mere piraadid".
Ian McKellen

**Ian Murray McKellen** (sündinud 25. mail 1939 Burnleys Lancashire'is) on inglise teatri- ja filminäitleja.

Tema üks tuntumaid filmirolle on Gandalf J. R. R. Tolkieni loomingu järgi tehtud filmides.

Ta on võitnud Kuldgloobuse ning on olnud nomineeritud kahele Oscarile.

## Välislingid

*
Miaod

**Miaod** on peamiselt Lõuna-Hiinas paiknev rahvas. Hiina valitsus on miaosid tunnustanud ametlikult üheks 55 vähemusrahvast. 

Miao nimetuse on neile andnud hiinlased, Hiinas kasutab seda ka rahvas ise. 

Miaode rühmad on migreerunud ka Kagu-Aasiasse (Myanmari, Vietnami, Laosesse ja Taisse), kus võidakse  kasutada teistsuguseid nimetusi, näiteks hmongid, kuna hiinapärast nimetust tajutakse halvustavana.
San Carlos

**San Carlos** tähendab mitut asja.

## Geograafia
### Ameerika Ühendriigid
***[[San Carlos (California)|San Carlos]]** on linn California osariigis.

### Argentina
***[[San Carlose departemang]]** on departemang Mendoza provintsis.
***[[San Carlos (Mendoza)|San Carlos]]** on linn San Carlose departemangus Mendoza provintsis.
***[[San Carlose departemang (Salta)|San Carlose departemang]]** on departemang Salta provintsis.
***[[San Carlos (Salta)|San Carlos]]** on küla San Carlose departemangus Salta provintsis.
***San Carlos de [[Bariloche]]** on linn Rio Negro provintsis.
***[[San Carlos de Bolívar]]** on linn Buenos Airese provintsis.
***[[San Carlos Minas]]** on linn Córdoba provintsis.

### Costa Rica
***[[San Carlose kanton]]** on kanton Alajuela provintsis.

### El Salvador
***[[San Carlose vald (El Salvador)|San Carlose vald]]** on vald Morazáni departemangus.

### Filipiinid
***[[San Carlos (Negros Occidental)|San Carlos]]** on linn Negros Occidentali provintsis.
***[[San Carlos (Pangasinan)|San Carlos]]** on linn Pangasinani provintsis.

### Nicaragua
***[[San Carlos (Río San Juan)|San Carlos]]** on linn Río San Juani departemangus.

### Tšiili
***[[San Carlose vald (Tšiili)|San Carlose vald]]** on vald Ñuble provintsis Bío-Bío piirkonnas.
***[[San Carlos (Tšiili)|San Carlos]]** on linn San Carlose vallas.

### Uruguay
***[[San Carlos (Uruguay)|San Carlos]]** on linn Uruguays.

### Venezuela
***[[San Carlos (Cojedes)|San Carlos]]** on linn Cojedese osariigis.
Joukahainen

**Joukahainen** on tegelane Soome-Karjala rahvuseeposes "Kalevala", noor ja kõhn saami *[[noaidi]]* (nõid).

Tema nimest on tuletatud soome eesnimi Jouko.

## Kalevalas
Kuulnuna lugusid Väinamöineni vägevusest ja tarkusest, otsustab kadedaks saanud Joukahainen Väinamöise kahevõitluses alistada. Isa ja ema manitsevad teda mitte minema, kuid Joukahainen ei hooli sellest ning asub reega kolmepäevasele teekonnale Kalevala kütismaadele. Joukahainen kohtub Väinämöisega maanteel ja kutsub ta võistulaulmisele. Laulmises allajäänud Joukahainen tahab seepeale Väinamöisega mõõtu võtta mõõgavõitluses, millest Väinämöinen keeldub, nõidudes Joukahaise relvituks, lauldes tal seljast sõjarüü, ning sõnudes ta viimaks kaenlast saadik sohu. Mõistes, et ta oma jõuga soost ei pääse, asub Joukahainen Väinämöiselt enda vabastamist paluma. Ta pakub Väinämöisele tasuks uhket ambu, kiiret venet, uhket hobust, suure hulga kulda ja hõbedat, viljakuhjasid ja oma kodupõlde, kuid Väinämöinen keeldub kõigest pakutust. Viimases hädas lubab ta oma õe Aino Väinämöisele naiseks, millega Väinämöinen rõõmustades nõustub.

Joukahainen sõidab roidununa koju tagasi ja räägib emale juhtunust. Ema rõõmustab, et Aino saab viimaks suursugusele mehele, kuid Aino ise itkeb ja kurvastab kaua, uputades end viimaks abielu vältimiseks merre. Joukahainen saab väga vihaseks ja otsustab kättemaksuks Väinämöise tappa. Ta voolib tupetäie ammunooli, karastab neid ussimürgis ja asub Põhjalasse uut naist otsima ratsutavat Väinämöiset jälitama. Märgates Väinämöiset jõge ületamas, laseb Joukahainen teda ammust, kuid tabab Väinömöise hobust. Väinämöinen kukub jõkke ja tugev tuul kannab ta merele. Joukahainen, arvates, et on lauliku tapnud, läheb rõõmustades koju ja hoopleb tehtuga emale, kes teda targa Väinämöise tapmise pärast hurjutab.

## Vaata ka
* Aino (mütoloogia)
* "Joukahaise kättemaks"

## Viited

## Välislingid
* Runo Väinamöise ja Joukahaise võistulaulmisest runolauliku Iivo Lipitsä esituses. YouTube (soome keeles)
Times Square

**Times Square** on New Yorgis Manhattanil Broadway ja Seventh Avenue ristmikku ümbritsev kaubanduspiirkond, turismisihtkoht ja meelelahutuskeskus. 

Times Square on üks maailma populaarsemaid turismiobjekte, seda läbib aastas ligikaudu 50 miljonit külastajat. Iga päev läbib Times Square'i ligikaudu 330 000 inimest, kõige populaarsematel päevadel üle 460 000 jalakäija, paljud neist on turistid.

## Vaata ka
*Midtown Manhattan

## Välislingid
Yankee Stadium

**Yankee Stadium** on staadion, mis asub New Yorgi Bronxi linnaosas. Staadion on New York Yankeesi kodustaadion. Staadion on 9,7 hektarit suur. Praegune Yankee Stadium on ehitatud endise New York Yankeesi kodustaadioni kohale.
Ius quiritium

***Ius quiritium*** (ld kviriitide ehk Rooma kodanike õigus) oli Vana-Rooma kodanikele kehtinud õigus.

Sõna *kviriidid* päritolu ei ole kindel. Ühe teooria kohaselt seostatakse seda Quirinius Romulusega või sõnaga *cures* (sabiinide linna Curese elanikud), võimalik, et *kviriidid* on tuletatud ka sõnast *covirites* (kaitseühenduse liikmed). *Ius quiritum*'i sünonüümiks on nimetatud ka *ius civile*'t, ent *ius quiritium*'i mõiste oli varem kasutusel.

Itaalia õigusteadlase Pietro Bonfante Rooma õigusajaloo jaotuse kohaselt oli kviriitliku õiguse periood Rooma õigusajaloo esimene etapp, mis kestis 754–200 eKr. Suurema osa Bonfante kviriitliku õiguse perioodist oli Rooma põllumajanduslik ühiskond ning väike linnriik. Samas kehtis kviriitlik õigus edasi ka pärast seda, olemata küll enam peamine õigusallikas.

*Ius quiritum*'ile oli iseloomulik range formalism. Tehingud muutusid kehtivaks ainult siis, kui jälgiti rangelt kehtestatud formaalseid reegleid. Näiteks sõlmiti tehingud teatavate sõnade lausumise ning rituaalide järgimisega, lisaks kasutati ka sümbolismi (näiteks asja kepiga puudutamine tähendas nõuda oma õigust asjale). Gaius on kirjeldanud müügitehingut ehk mantsipatsiooni, mis oli omane ainult Rooma kodanikele (ehk toimus *ius quiritium*'i alusel): 

## Viited
Pedro Geromel

**Pedro Tonon Geromel** (sündinud 21. septembril 1985 São Paulos) on Brasiilia jalgpallur, kes mängib kaitsjana Brasiilia kõrgliiga klubis Grêmio ja Brasiilia jalgpallikoondises.

Geromel alustas klubikarjääri Portugali klubides Chaves ja Vitória. Aastatel 2008–2014 mängis ta Saksamaa Bundesliga klubis Köln.

Grêmios mängib ta alates 2014. aastast. Ta on klubiga võitnud Brasiilia karika ja Rio Grande do Suli osariigi meistrivõistlused Campeonato Gaúcho. Hooaegadel 2016, 2017 ja 2018 oli ta valitud Brasiilia kõrgliiga hooaja sümboolsesse koosseisu. 2017. aastal võideti Lõuna-Ameerika klubide meistrivõistlused Copa Libertadores ja pääseti klubide maailmameistrivõistlustele, mille finaalis kaotati Hispaania klubile Madridi Real.

## Koondisekarjäär
Debüüdi Brasiilia rahvuskoondises tegi Geromel 25. jaanuaril 2017 mängus Colombia vastu.

Ta valiti Brasiilia koondisse 2018. aasta maailmameistrivõistlusteks. Üheski mängus ta platsile ei pääsenud.

## Saavutused
;Grêmio
*Copa do Brasil: 2016
*Campeonato Gaúcho: 2018, 2019
*Copa Libertadores: 2017
*Recopa Sudamericana: 2018

## Viited

## Välislingid
* Pedro Geromel Soccerway lehel
Podakājase mõis

**Podakājase mõis** (saksa keeles *Pohdekahje*, ka *Podekay* ja *Atzelmoise*, läti keeles *Podakājas muiža*) oli rüütlimõis, hiljem Ropaži karjamõis Liivimaal Riia kreisis Ropaži kihelkonnas.
Ropaži kirikumõis

**Ropaži kirikumõis** (saksa keeles *Pastorat Rodenpois*, läti keeles *Ropažu mācītājmuiža*) oli kirikumõis Liivimaal Riia kreisis Ropaži kihelkonnas.

## Pildid

BM09036Am.jpg|Vaade Ropaži kirikumõisale 1801. aastal
File:BM09195Am.jpg|Ropaži kirikumõis 1805. aastal
Ropaži mõis

**Ropaži mõis** (saksa keeles *Schloẞ Rodenpois*, läti keeles *Ropažu muiža*) oli rüütlimõis Liivimaal Riia kreisis Ropaži kihelkonnas.

## Pildid


File:Bm04167am.jpg|Vaade Ropaži mõisale 1791. aastal. Johann Christoph Brotze
File:BM07098Am.jpg|Vaade Ropaži mõisale 1796. aastal
File:BM09001Am.jpg|pisi|Ropaži mõis 1801. aastal. Johann Christoph Brotze
Miguel Borja

**Miguel Ángel Borja Hernández** (sündinud 26. jaanuaril 1993 Tierraltas) on Colombia jalgpallur, kes mängib ründajana Argentina kõrgliigaklubis River Plate ja Colombia jalgpallikoondises.

Borja alustas klubikarjääri 2011. aastal kodumaa klubis Cúcuta Deportivo. Seejärel mängis ta Colombia kõrgliiga klubis Cortuluá ja oli mõnda aega laenul Itaalia kõrgliiga klubis Livorno. 2015. aastal mängis ta Colombia kõrgliigas Santa Fes. 2016. aasta kevadhooajal mängis ta taas Cortuluás. 21 mängus lõi ta kokku 19 väravat, mis moodustas ligi kaks kolmandikku kõigist Cortuluá väravatest sel hooajal kõrgliigas. 19 väravat märkis ühtlasi liiga rekordit. Sama aasta juunis liitus ta teise Colombia kõrgliiga klubiga, Atlético Nacional. Juulis tuli ta klubiga Lõuna-Ameerika klubide Copa Libertadorese meistriks. Finaalis kohtuti Ecuadori klubiga Independiente del Valle ning finaalseeria teises mängus lõi Borja oma koduklubi võiduvärava.

2017. aasta alguses liitus ta Brasiilia kõrgliiga klubiga Palmeiras, kellega sõlmis lepingu viieks aastaks. Tema üleminekusumma oli arvatavasti 32 miljonit Brasiilia reaali, mis oli neljas kõige kallim ost Brasiilia jalgpallis. 2018. aastal tuli ta klubiga Brasiilia meistriks.

2020. aastal läks ta Palmeirasest laenule Colombia klubisse Atlético Junior. 2020. aasta hooajal lõi Borja Colombia kõrgliigas 14 väravat ja oli liigas suurim väravakütt. 2021. aasta teises pooles oli ta laenul Brasiilia kõrgliigaklubis Grêmio.

2022. aasta esimeses pooles mängis ta püsiva lepingu alusel taas Atlético Junioris. 2022. aasta juulis sõlmis ta kuni 2025. aasta detsembrini kehtiva lepingu Argentina suurklubiga River Plate. 2023. aastal tuli ta River Plate'iga Argentina meistriks.

## Koondisekarjäär
2013. aastal tuli ta Colombia alla 20-aastaste koondisega Lõuna-Ameerika noorte meistriks.

Debüüdi Colombia rahvuskoondises tegi Borja 25. jaanuaril 2017 mängus Brasiilia vastu.

Ta valiti Colombia koondisse 2018. aasta maailmameistrivõistlusteks. Ainsal korral pääses ta väljakule alagrupimängus Senegali vastu.

2021. aasta Copa Américal saavutas ta Colombia koondisega kolmanda koha. Kolmandas alagrupimängus lõi ta värava Peruu vastu.

2016. aasta suveolümpiamängude jalgpalliturniiril kuulus ta Colombia olümpiakoondisse. Ta kuulus Colombia koosseisu kahes alagrupimängus ja veerandfinaalis, kus kaotati hilisemale olümpiavõitjale Brasiiliale.

## Saavutused
;Independiente Santa Fe
*Copa Sudamericana: 2015
*Superliga Colombiana: 2015

;Atlético Nacional
*Copa Libertadores: 2016
*Copa Colombia: 2016

;Palmeiras
*Campeonato Brasileiro Série A: 2018

;Junior
*Superliga Colombiana: 2020

;River Plate
*Argentina Primera División: 2023

## Viited

## Välislingid
* Miguel Borja Soccerway lehel
Fernando Grande-Marlaska

**Fernando Grande-Marlaska Gómez** (sündinud 26. juulil 1962 Bilbaos) on Hispaania jurist ja poliitik. Ta on 6. juunist 2018 Hispaania siseminister.

Ta sündis aastal 1962 Bilbaos munitsipaalpolitseiniku perekonnas. Ta on lõpetanud Deustu Ülikooli.

6. juunist 2018 on ta Hispaania siseminister.

## Isiklikku
Ta on avalikult gei. Tema elukaaslane on aastast 2005 Gorka Gómez.
Charles Duke

**Charles Moss Duke Jr.** (sündinud 3. oktoobril 1935) on Ameerika Ühendriikide endine astronaut, õhuväelane ja katselendur. Ta oli missiooni Apollo 11 sideohvitser ning osales missioonil Apollo 16, mille raames sai temast kümnes ja noorim Kuu pinnal kõndinud inimene.

## Viited
Paul Vassar

**Paul Vassar** (12. jaanuar 1913, Vana-Kuuste vald, Tartumaa – 27. november 1975) oli eesti humorist ja karikaturist.

Paul Vassar kasutas oma humoreskidel pseudonüümi P. Pussak.

Õppis Pailase kunstikoolis kunsti ja aastail 1937–1939 Tartu Ülikooli õigusteaduskonnas. 

Tema humoreskidest on ilmunud järgmised raamatud:
# Intelligentsi proov : *noorema teadusliku töötaja P. Pussaku arutlusi ja muid lugusid* – illustraator ja kujundaja Heinz Valk (EKP Keskkomitee Kirjastus, 1968)
# Ettevaatamatu naer : *noorema teadusliku töötaja P. Pussaku arutlusi ja muid lugusid* – illustraator ja kujundaja Heinz Valk (EKP Keskkomitee Kirjastus, 1972)

Tema karikatuure avaldati ajalehes Sirp ja Vasar ja ajakirjas Pikker.

Paul Vassar elas Tartus ja viimasena töötas peainsenerina teeninduskombinaadis "Edu".

## Tunnustus
* 1957 – ajakirja Pikker karikatuurivõistluse III koht

## Viited
Endzeliņi mõis

**Endzeliņi mõis** (saksa keeles *Henselshof*, läti keeles *Endzeliņu muiža*) oli rüütlimõis Liivimaal Riia kreisis Ropaži kihelkonnas.
Dangerous Woman

**Dangerous Woman** on kolmas stuudio-album Ameerika artistilt Ariana Grande. Album väljastati 20. mai 2016. Albumis olevatel lauludel on ka kõrvalartistite: Nicki Minaj, Lil Wayne, Macy Gray ja Future.
28. oktoobril 2016 sai album plaatina sertifikatsiooni RIAA poolt.
Nikolai Rõbakov

**Nikolai Igorevitš Rõbakov** (vene keeles Николай Игоревич Рыбаков; sündinud 24. detsembril 1978 Leningrads Vene NFSV-s) on Venemaa poliitik ja keskkonnakaitsja, poliitilise partei Jabloko aseesimees.

Ta on juhtinud keskkonnakaitseorganisatsiooni Bellona Peterburi haruorganisatsiooni, töötanud Peterburis munitsipaalringkonna kohaliku administratsiooni peana ja aktiivselt osalenud Jablokos alates 1995. aastast.

Rõbakov oli 2018. aasta aprillist-juunini Jablokos toimunud parteisiseste debattide initsiaator ja korraldaja. Debattide-järgne hääletamine pidi selgitama Jabloko kandidaadi Moskva linnapea valimistele. 

Ta on Venemaa inimõiguste keskuse Memorial ja Jabloko Peterburi osakonna toetusel 2010. aastal valminud dokumentaalfilmi "Aldõ. Bez sroka davnosti" ('Aldõ. Ilma aegumistähtajata') autoreid (massimõrvast Novõje Aldõs 2000. aasta veebruaris Groznõi eeslinnas).

## Haridus ja töökäik
Rõbakov lõpetas 1995. aastal keskkooli Peterburi Viiburi rajoonis. Paralleelselt keskkooliõpingutega õppis ta aastatel 1992–1993 Peterburi Majanduse ja Rahanduse Ülikooli majanduskoolis ja 1993–1995 Peterburi Riikliku Ülikooli ärikolledžis (lõpetas kiitusega). 1995. aastal astus ta Peterburi riiklikku teedeinseneride ülikooli, mille lõpetas 2000. aastal kiitusega ehitusökonoomika erialal. 

Rõbakov valiti 2000. aastal Peterburis munitsipaalsaadikuks. 2006. aastal sai ta Peterburis Kalinini rajoonis asuva munitsipaalringkonna "Graždanka" kohaliku administratsiooni peaks. Tema initsiatiivil saatis Graždanka munitsipaalnõukogu Peterburi seadusandlikusse kogusse seaduseelnõu pilvelõhkuja Ohta-keskus ehituse linnaeelarvest finantseerimise keelustamiseks. 2008. aastal Rõbakov vabastati ametist. 

Aastatel 2008–2016 töötas ta keskkonnakaitseorganisatsiooni Bellona Peterburi haruorganisatsiooni tegevdirektorina ja 2010–2015 internetiväljaande Bellona.ru peadirektorina. Aastatel 2014–2015 oli ta ajakirja Ekologija i Pravo peatoimetaja.

## Jabloko
Rõbakov astus 1995. aastal 17-aastaselt Jabloko liikmeks. Aastatel 1999–2000 juhtis ta Jabloko Peterburi noorsooliitu. 2000. aastal valiti ta Jabloko Peterburi osakonna poliitnõukogu liikmeks, 2005. aastal Jabloko Peterburi regionaalnõukogu büroo liikmeks, 2008. aastal Jabloko föderaalbüroo liikmeks ja 2009. aastal Jabloko Peterburi osakonna aseesimeheks.

2015. aasta detsembris kandideeris ta Jabloko esimeheks, kuid teise vooru ei pääsenud. Valituks osutunud Emilija Slabunova ettepanekul valiti Rõbakov Jabloko üheks kolmest aseesimehest.

## Isiklikku
Rõbakovi huvialad on teater, fotograafia, ujumine ja jooga. Tal on Peterburis toimunud mitu fotonäitust ja ta on avaldanud mitu publitsistikakogumikku. 

## Viited
Bethulie

**Bethulie** on linn Lõuna-Aafrika Vabariigis Free State'i provintsis Xhariepi ringkonnas Kopanongi vallas.

1829. aastal asutati praeguse Bethulie kohale misjonijaam, mis kandis kuni 1833. aastani nime Caledon. 1835. aastal anti asulale nimeks Verheullpolis. Kui asula sai 1863. aastal linnaõigused, siis pandi linnale nimeks Heidelberg. 1872. aastal muudeti linna nimi Bethulieks tagasi.

Lõuna-Aafrika Vabariigi 2011. aasta rahvaloenduse andmetel oli Bethulie elanikest mustanahalisi aafriklasi 81,6%, värvilisi 9,3%, valgeid 8,0%, India või Aasia päritolu inimesi 0,7% ja teisi 0,4%. Koosa keelt pidas emakeeleks 43,8% inimesi, sotho keelt 31,0%, afrikaani keelt 18,9%, inglise keelt 2,7% ja teisi keeli.

## Galerii

Pilt:Gereformeerde kerk Bethulie Wynand Louw.jpg
Pilt:NG kerk Bethulie 2012.jpg


## Viited
Clocolan

**Clocolan** on linn Lõuna-Aafrika Vabariigis Free State'i provintsis Thabo Mofutsanyana ringkonnas Setsoto vallas.

Clocolan on asutatud 1907. aastal.

Lõuna-Aafrika Vabariigi 2011. aasta rahvaloenduse andmetel oli Clocolani elanikest mustanahalisi aafriklasi 95,7%, valgeid 3,6%, India või Aasia päritolu inimesi 0,3%, värvilisi 0,3% ja teisi 0,1%. Sotho keelt pidas emakeeleks 86,4% inimesi, inglise keelt 5,3%, afrikaani keelt 5,2%, viipekeelt 1,8% ja teisi keeli 1,3%.

## Viited
Ars (Tartu)

**Ars** (täisnimega **Eesti NSV Kunstifondi Tartu Kombinaat Ars)** oli 1957. aastal rajatud Eesti NSV Kunstifondi allasutus.

Tartu kombinaat Ars rajati seniste Tartus asunud Tallinna Kunstitoodete Kombinaadi töökodade baasil. Kombinaadil olid keraamika-, nahkehistöö-, metallehistöö-, tekstiili-, dekoratiivkudumis-, kujundustöödeateljeed. Töötajate üldarv oli 180, neist kunstnikke 20.

## Viited
Amši mõis

**Amši mõis** (saksa keeles *Amsch*, läti keeles *Amšu muiža*) oli Alamõisa mõisa kõrvalmõis Liivimaal Valga kreisis Alamõisa kihelkonnas. Mõis rajati XIX sajandi lõpus; agraarreformi ajal kuulus sellele 343,78 hektarit maad. Praeguse haldusjaotuse järgi asub mõisakompleks Läti Gulbene piirkonnas Lejasciemsi vallas Amši külas.

## Viited
Abielu Vana-Roomas

**Abielu Vana-Roomas** sarnanes kuni 1. sajandini eKr patriarhaadiga: mehel oli täielik võim naise üle ehk *cum manu* abielu. Kaheteistkümne tahvli seadustes esmamainitud *sine manu* abielu puhul oli naine iseseisev, mis oli aga esialgu erandlik vorm, aga muutus ajapikku sagedasemaks.

## ''Cum manu'' abielu
*Cum manu* abielus sattus naine mehe võimu alla nii isiklikes kui varalistes suhetes. Kogu naise vara läks mehe omandisse ja vastutasuks sellise varandusliku sõltuvuse eest oli naisõiel oma lastega võrdne pärimisõigus. Abielludes läks naine isa võimu alt mehe võimu alla ja kaotas kõik sidemed oma endise perekonnaga, muutudes neile juriidiliselt võõraks. Gaiuse järgi oli kolm abielu sõlmimise vormi, millega naine läks mehe võimu alla: *confarreatio*, *coёmptio* ja *usus*.

### ''Confarreatio''
*Confarreatio* oli religioosne akt, milleks oli vaja kümne tunnistaja juuresolekut ja preestrite kaasabi. Nimetus tuleneb erilisest leivast *panis farreus*, mida anti abiellujaile liidu sõlmimise ajal. Toiming oli keerukas ja pidulik. Arvatakse, et see on vanim patriitsidele määratud abielu sõlmimise vorm (G. 1.112).

### ''Coёmptio''
*Coёmptio* oli naise ostmine isalt või tema eestkostjalt mantsipatsiooni teel ehk näilise piduliku võõrandamistehinguga viie tunnistaja ja kaalumehe osavõtul. Arvatakse, et algselt kasutasid seda abielu sõlmimise vormi plebeid (G. 1.113).

### ''Usus''
*Usus*oli abiellumine faktilise kooselu tõttu ehk kooselu ühe aasta jooksul andis mehele *manus*'e naise üle. Arvatakse, et see oli võimalus legaliseerida abielu, mis oli vormiveaga sõlmitud või hoopis vormivabalt, naise röövimise korral näiteks (G. 1.111).

## ''Sine manu'' abielu
Olles kolm ööd kodust eemal, sai naine *manus*'e tekkimist *usus*-abieluga takistada. Sellisel juhul säilis naisele tema õiguslik seisund endises perekonnas ja oma mehele oli ta juriidiliselt võõras. Niisugust abielu kutsuti *sine manu* abielu, kus mehel puudus võim naise üle ja viimane oli *persona sui iuris* ehk vaba iseseisev isik. Abikaasade vahel oli varade lahususe süsteem, kus peale kinkide tegemise olid kõik muud tehingud lubatud. Naisele kuulus ka kõik, mis tal oli enne abielu, ja selle kestel omandatu ning ta võis oma varaga vabalt ringi käia.

## Konkubinaat
Keiser Augustuse ajast kristluseni oli lubatud veel teinegi kooselu vorm – konkubinaat. Rooma keisririigis oli see sõdurite jaoks õiguslikult tunnustatud abieluvorm. Ristiusu mõjul hakati konkubinaati pidama sohiabieluks ning selle eest ka karistama. Konkubinaat oli just mehele kasulik: ta elas naisega koos, aga lastele ei omistatud abielust sündinute staatust. Konkubinaadi sõlmimise põhjused olid erinevad, kuid eelkõige olid põhjused naise mehest madalam ühiskondlik positsioon või olukord, kus ei olnud võimalik naise kaasavara eest hoolitseda. Viimast juhtus, kui isa või vend ei suutnud naisele kaasavara hankida.

## Vaata ka
*abielu lahutamine Vana-Roomas

## Viited
Väike-Maarja vald (1991)

**Väike-Maarja vald** oli omavalitsusüksus Lääne-Virumaal.

Viimane vallavanem oli Indrek Kesküla.

## Asustus
### Alevikud
Väike-Maarja – Kiltsi – Simuna 

### Külad
Aavere –  Aburi – Avanduse – Avispea – Ebavere – Eipri – Hirla – Imukvere – Koonu – Kurtna – Kännuküla – Kärsa – Käru – Liivaküla – Määri – Müüriku – Nadalama – Nõmme – Orguse – Pandivere – Pikevere – Pudivere – Raeküla – Raigu – Rastla – Sandimetsa – Triigi – Uuemõisa – Vao – Varangu – Vorsti – Võivere – Äntu – Ärina

## Ajalugu
Väike-Maarja vald loodi 1991. aasta 12. detsembril.

Alates oktoobrist 2005 ühines vald Avanduse vallaga uueks Väike-Maarja vallaks. Ühinenud omavalitsusüksuse sümboolikana (valla lipp ja vapp) võeti kasutusele Väike-Maarja valla sümboolika.

## Viited
Margarita Robles

**María Margarita Robles Fernández** (sündinud 10. novembril 1956 Leónis) on Hispaania jurist ja poliitik. Ta on 6. juunist 2018 Hispaania kaitseminister.

Ta sündis aastal 1956 Leónis advokaadi tütrena. 12-aastaseks saades elas ta perekonnaga Barcelonas. Ta on lõpetanud Barcelona ülikooli õigusteaduskonna.

6. juunist 2018 on ta Hispaania kaitseminister.
María Jesús Montero

**María Jesús Montero Cuadrado** (sündinud 4. veebruaril 1966 Sevillas) on Hispaania poliitik, ta kuulub Hispaania Sotsialistliku Tööpartei ridadesse. Ta on 6. juunist 2018 Hispaania rahandusminister.

Ta sündis aastal 1966 Sevillas.

6. juunist 2018 on ta Hispaania rahandusminister.
Ivan Udaltsov (ajaloolane ja diplomaat)

**Ivan Ivanovitš Udaltsov** (vene keeles Иван Иванович Удальцов; 12. märts 1918 Moskva, Venemaa Nõukogude Vabariik – 20. märts 1995 Moskva, Venemaa Föderatsioon) oli Nõukogude Liidu ajaloolane ja diplomaat.

Ta lõpetas 1940. aastal Moskva Riikliku Ülikooli. Aastatel 1940–1945 teenis ta Punaarmees ja 1943. aastal astus Üleliidulise Kommunistliku (bolševike) Partei liikmeks. Aastatel 1947–1950 oli ta NSV Liidu Teaduste Akadeemia Slavistika Instituudis teadur, 1950–1959 NLKP Keskkomitee aparaadi töötaja, 1959–1962 NSV Liidu Teaduste Akadeemia Slavistika Instituudi direktor, 1962–1965 NLKP Keskkomitee ideoloogiaosakonna asejuhataja, 1965–1970 Nõukogude Liidu Tšehhoslovakkia saatkonna nõunik, 1970–1976 uudisteagentuuri APN Novosti juhatuse esimees.

Aastatel 1976–1979 oli Ivan Udaltsov Nõukogude Liidu suursaadik Kreekas.

## Tunnustus
*1985 – Isamaasõja 2. järgu orden

## Isiklikku
Ivan Udaltsovi isa Ivan Udaltsov oli lühikest aega Moskva ülikooli rektor ja lell Aleksandr Udaltsov NSV Liidu Teaduste Akadeemia liige. Tütrepoeg Sergei Udaltsov sai 2010. aastatel tuntuks opositsioonipoliitikuna. 

Ivan Udaltsov on maetud Novodevitšje kalmistule Udaltsovide matmispaigas. Hauasambale on raiutud tema, tema ema Margarita Udaltsova (1887–1964) ja majandusteadlasest isa Ivan Udaltsovi (1885–1958) nimi.

## Viited
Tarvo Mölder

**Tarvo Mölder** (sündinud 19. septembril 1981) on eesti režissöör. 

Ta lõpetas 1997. aastal Are Põhikooli.

On solist bändis HND, mis loodi aastal 2006.

Samuti on mees kaasa teinud teleseriaalis "Kättemaksukontor", kus ta mängis rokkstaar Tõnu Orri.

## Filmograafia
* 2016 – "Myanmar - tarkuse tuulajad" –	dokumentaalfilm (režissöör, operaator, monteerija)
Vinni vald (1990)

**Vinni vald** oli vald Lääne-Virumaal.

23. oktoobril 1990 kinnitati selle omavalitsuslik staatus ning alates 1. novembrist 1990 astus Vinni vald omavalitsusliku haldusüksuse õigustesse.

Viimane vallavanem oli Rauno Võrno, volikogu esimees Meelis Maine.

2017. aastal toimunud haldusreformi käigus liitusid senise Vinni vallaga Laekvere ja Rägavere vald.

## Asustus
Vallas oli 5 alevikku ja 37 küla.

### Alevikud
Pajusti (elanike arv 1.1.2017 rahvastikuregistri seisuga 655), Roela (479), Tudu (300), Vinni (875), Viru-Jaagupi (371).

### Külad
Alavere (31), Allika (29), Anguse (25), Aravuse (11), Aruküla (84), Aruvälja (22), Inju (96), Kadila (92), Kakumäe (69), Kannastiku (26), Karkuse (29), Kaukvere (1), Kehala (45), Koeravere (58), Kulina (42), Küti (104), Lepiku (40), Lähtse (31), Mõdriku (94), Mäetaguse (48), Nurmetu (31), Obja (49), Palasi (21), Piira (290), Puka (28), Rasivere (19), Ristiküla (48), Rünga (23), Saara (35), Soonuka (9), Suigu (7), Tammiku (28), Vana-Vinni (96), Veadla (68), Vetiku (141), Voore (57), Võhu (49).
Naomichi Ueda

**Naomichi Ueda** (jaapani keeles 植田 直通 *Ueda Naomichi*; sündinud 24. oktoobril 1994 Utos) on Jaapani jalgpallur, kes mängib kaitsjana Prantsusmaa kõrgliiga klubis Nîmes ja Jaapani jalgpallikoondises.

2014. aastal debüteeris Ueda Jaapani kõrgliigas Kashima Antlersi ridades. 2018. aastal liitus ta Belgia kõrgliiga klubiga Cercle Brügge.

## Koondisekarjäär
Jaapani jalgpallikoondises debüteeris Ueda 2017. aastal. Koondisekarjääri esimese värava lõi ta 13. oktoobril 2020 sõprusmängus Elevandiluuranniku vastu.

Ta on kuulunud Jaapani koondisse 2015. aasta Aasia meistrivõistlustel, 2018. aasta maailmameistrivõistlustel ja 2019. aasta Aasia meistrivõistlustel. Lisaks kuulus ta 2016. aasta suveolümpiamängude jalgpalliturniiril Jaapani olümpiameeskonda.

## Välislingid
*Naomichi Ueda Kashima Antlersi kodulehel
*Naomichi Ueda FIFA kodulehel
Sileraudsete püsside loend

* Benelli Nova
* Benelli Supernova
* Baikal MR-153
* Benelli M1
* Benelli M2
* Benelli M3
* Benelli M4
* Beretta Tx4 Storm
* Bekas-M
* UTAS UTS-15
* Franchi SPAS-12
Revolvrite loend

*Siin on loetletud [[revolver|revolvreid]].*

## A
* Astra 680
* Astra Model 44

## B
* Beretta Laramie
* Bodeo M1889
* British Bull Dog

## C
* Chiappa Rhino
* Colt Anaconda
* Colt Detective Special
* Colt M1892
* Colt Navy
* Colt New Service
* Colt Official Police
* Colt Paterson
* Colt Police Positive
* Colt Python
* Colt Single Action Army

## G
* Gasser M1870

## I
* IOF .22
* IOF .32

## L
* Landstad

## M
* M1917
* Manurhin MR 73
* MAS 1873
* Mateba Autorevolver
* MP-412 REX

## N
* Nagant M1895

## O
* Ordonnanzrevolver 1872

## R
* Remington Model 1875

## S
* Schmidt M1882
* Smith & Wesson Bodyguard
* Smith & Wesson Model 3
* Smith & Wesson Model 10
* Smith & Wesson Model 15
* Smith & Wesson Model 19
* Smith & Wesson Model 22
* Smith & Wesson Model 27
* Smith & Wesson Model 28
* Smith & Wesson Model 29
* Smith & Wesson Model 36
* Smith & Wesson Model 586
* Smith & Wesson Model 686
* Smith & Wesson Safety Hammerless
* Smith & Wesson Triple Lock

## T
* Taurus Raging Bull
* Tüüp 26

## W
* Webley revolver
* Webley-Fosbery Automatic Revolver
Aleksandr Udaltsov

**Aleksandr Dmitrijevitš Udaltsov** (vene keeles Александр Дмитриевич Удальцов; 14. mai (vkj 2. mai) 1883 Moskva, Venemaa Keisririik – 25. september 1958 Moskva, Nõukogude Liit) oli Nõukogude Liidu ajaloolane (medievist), professor, NSV Liidu Teaduste Akadeemia liige.

Ta oli 1921. aastast Moskva Riikliku Ülikooli professor. Aastatel 1947–1955 oli ta NSV Liidu Teaduste Akadeemia Materiaalse Kultuuri Ajaloo Instituudi direktor. Tema peamine uurimisala oli feodalismi periood Lääne-Euroopas.

## Elukäik
Udaltsov oli aadliperekonnast pärit. Tema isa Dmitri Ivanovitš Udaltsov oli Moskva linnahaigla arst. Aleksandr Udaltsov lõpetas 1908. aastal Moskva ülikooli füüsika-matemaatikateaduskonna ja 1913. aastal ajaloo-filoloogiateaduskonna. Pärast Oktoobrirevolutsiooni töötas ta Moskva ülikoolis: aastatel 1921–1925 sotsioloogia ja etnoloogia kateedri, 1923–1930 ajaloolise materialismi kateedri ja 1935–1941 keskaja ajaloo kateedri professorina.

1928. aastal astus Udaltsov Üleliidulise Kommunistliku (bolševike) Partei liikmeks. 1936. aastal sai ta ajalooteaduste doktori kraadi.

Aastatel 1938–1946 oli Udaltsov NSV Liidu Teaduste Akadeemia Ajaloo Instituudi keskaja ajaloo sektori juhataja, 1939. aastast ühtlasi instituudi asedirektor. Aastatel 1947–1955 oli ta NSV Liidu Teaduste Akadeemia Materiaalse Kultuuri Ajaloo Instituudi direktor, 1949–1950 ajakirja Voprossõ Istorii peatoimetaja.

## Tunnustus
*1939 – valiti NSV Liidu Teaduste Akadeemia korrespondentliikmeks
*1944 – Tööpunalipu orden
*1945 – Punatähe orden
*1954 – Lenini orden

## Isiklikku
Aleksandr Udaltsovi noorem vend Ivan Udaltsov oli lühikest aega Moskva ülikooli rektor. Vennapoeg Ivan Udaltsov oli ajaloolane ja diplomaat. Aleksandr Udaltsovi esimene abikaasa (1908–1919) oli kunstnik Nadežda Udaltsova.

Aleksandr Udaltsov maeti 1958. aastal Novodevitšje kalmistule. Aasta pärast maeti tema kõrvale abikaasa Lidija Udaltsova (1890–1959). 

## Viited
Aleksei Arbatov

**Aleksei Georgijevitš Arbatov** (vene keeles Алексей Георгиевич Арбатов; sündinud 17. jaanuaril 1951 Moskvas Nõukogude Liidus) on Venemaa poliitik ja politoloog. 

Ta on endine Riigiduuma liige, Venemaa Teaduste Akadeemia akadeemik.

Arbatov töötab 1994. aastastVenemaa Teaduste Akadeemia Maailmamajanduse ja Rahvusvaheliste Suhete Instituudi rahvusvahelise julgeoleku keskuse juhina. Tema peamised uurimisalad on rahvusvahelised suhted, välis- ja sõjaline poliitika, rahvusvaheline julgeolek, relvastuskontroll ja desarmeerimine ning Venemaa riiklik julgeolek.

Arbatov oli aastatel 1993–2003 Riigiduuma Jabloko fraktsiooni liige. Ta on poliitilise partei Jabloko liige 1993. aastast ja kuulub partei föderaalse poliitkomitee koosseisu.

## Haridus
Arbatov lõpetas 1973. aastal NSV Liidu Välisministeeriumi Moskva Riikliku Rahvusvaheliste Suhete Instituudi (MGIMO) rahvusvaheliste suhete teaduskonna ja 1976. aastalNSV Liidu Teaduste Akadeemia Maailmamajanduse ja Rahvusvaheliste Suhete Instituudi aspirantuuri.

Ta sai 1976. aastal kandidaadikraadi väitekirjaga "Американская концепция "национальной безопасности" и политика в области ракетно-ядерного оружия в 1960-е гг." ning 1982. aastal sai ajalooteaduste doktori kraadi väitekirjaga "Стратегическое равновесие и военно-политический курс в 1970-е гг.".

## Tunnustus
*2003 – valiti Venemaa Teaduste Akadeemia korrespondentliikmeks (filosoofia, sotsioloogia, psühholoogia ja õiguse sektsioon)
*2011 – valiti Venemaa Teaduste Akadeemia akadeemikuks (globaalprobleemide sektsioon)
*2016 – Venemaa Föderatsiooni valitsuse preemia massimeedia valdkonnas välispoliitika küsimuste populariseerimise eest ajakirjas Rossija v Globalnoi Politike

## Isiklikku
Tema isa akadeemik Georgi Arbatov (1923–2010) oli kauaaegne Venemaa Teaduste Akadeemia USA ja Kanada Instituudi direktor.

Tema abikaasa Nadežda Arbatova (sündinud 1950) on poliitikateaduste doktor ja töötab Primakovi-nimelises Venemaa TA Maailmamajanduse ja Rahvusvaheliste Suhete Instituudi Euroopa poliitika uuringute osakonna juhatajana.

## Viited
National September 11 Memorial & Museum

**National September 11 Memorial & Museum** (tuntud ka kui **9/11 Memorial & Museum**) on mälestusmärk ja muuseum New Yorgis, millega mälestatakse 2001. aasta 11. septembri terrorirünnakute ohvreid (2977 hukkunut ja rohkem kui 6000 vigastada saanut) ja 1993. aasta Maailma Kaubanduskeskuse terrorirünnaku ohvreid (6 hukkunut ja 1042 vigastada saanut).

Mälestusmärk asub Maailma Kaubanduskeskuse krundil, endise kaksiktorni asukohas, mis hävitati 11. septembri terrorirünnakutes. Mälestusmärki ja muuseumi haldab mittetulundusühing, mille eesmärk on koguda finantsvahendeid, et hallata mälestusmärki ja muuseumi ning korraldada muuseumi tööd.

## Projekt ja ehitus
Mälestusmärki hakati planeerima kohe pärast rünnakuid, et mälestada 2001. aasta 11. septembri terrorirünnakute ohvreid ja neid, kes olid seotud pääste- ja taastamistoimingutega. Mälestusmärgi disaini võistluse võitis Iisraeli arhitekt Michael Arad, kes töötas tol ajal Handel Architectsis, mis on New Yorgis ja San Franciscos asuv firma. 2006. aasta augustis hakati ehitama mälestusmärki ja muuseumi. Ehituse teostasid World Trade Center Memorial Foundation ja Port Authority of New York and New Jersey.

## Avamine

Rünnakute kümnenda aastapäeva mälestustseremoonia toimus 11. septembril 2011 mälestusmärgi juures, mis avati järgmisel päeval avalikkusele. Muuseum avati 21. mail 2014.
H & R Daniel

**H & R Daniel** on vähetuntud portselani- ja savinõudetootja. Keraamikatehas asus Stoke on Trentis Staffordshire´is Inglismaal. Ettevõte asutati 1822. aastal ja lõpetas tegevuse 1846. aastal.
Štš-323

**Štš-323** (Щ-323) oli Nõukogude Liidu Štšuka-klassi allveelaev.

Lasti vette 10. aprillil 1935. Kuulus Balti laevastiku koosseisu kodusadamaga Kroonlinnas, pärast baaside lepingu sõlmimist Eesti ja Nõukogude Liidu vahel baseerus allveelaev Tallinnas.

10. detsembril 1939 pani allveelaeva meeskond toime sõjakuriteo, uputades reisi-kaubalaeva Kassari.

1. mail 1943, kohe pärast südaööd sõitis laev meremiini otsa ja uppus. 11 meremeest suutsid laevast välja tulla, kuid otsida ei saanud neid enne koidikut ja selleks ajaks oli neist elus ainult 3.

1983 püstitati laevale Peterburis Dekabristide saarel mälestusmärk.
E403

**E403** on e-tee. E403 ühendab Zeebrugge ja Tournai linnu Belgias. E403 läbib järgmisi linnu: Zeebrugge–Bruges–Torhout–Roeselare–Kortrijik–Tournai. E403 langeb kokku ka Belgia teedega N31 ja A17.
Aleksandr Udaltsov (diplomaat)

**Aleksandr Ivanovitš Udaltsov** (vene keeles Александр Иванович Удальцов; sündinud 5. juulil 1951) on Venemaa  diplomaat, suursaadik, Välismaal Elavate Venemaa Kaasmaalaste Õiguskaitse- ja Toetusfondi tegevdirektor.

Ta lõpetas 1973. aastal Lomonossovi-nimelise Moskva Riikliku Ülikooli ajalooteaduskonna ja 1985. aastal NSV Liidu Välisministeeriumi Diplomaatia Akadeemia. Ta töötab diplomaatilisel tööl 1973. aastast. Aastatel 1996–2001 oli ta Venemaa Föderatsiooni suursaadik Lätis, 2001–2005 Venemaa Föderatsiooni välisministeeriumi 2. Euroopa osakonna direktor, 2005–2009 Venemaa Föderatsiooni suursaadik Slovakkias.

2013-2020 Venemaa suursaadik Leedus. Alates 20. oktoobrist 2020 Välismaal Elavate Venemaa Kaasmaalaste Õiguskaitse- ja Toetusfondi tegevdirektor.

Diplomaadina on ta välja teeninud 2004. aastal erakorralise ja täievolilise saadiku diplomaatilise teenistusastme.

## Isiklikku
Aleksandr Udaltsovi vanaisa Ivan Udaltsov oli lühikest aega Moskva ülikooli rektor ja MGIMO esimene rektor. Isa Ivan Udaltsov oli Nõukogude Liidu suursaadik Kreekas. Aleksandr Udaltsovi vanaonu Aleksandr Udaltsov valiti NSV Liidu Teaduste Akadeemia liikmeks. Aleksandr Udaltsovi õepoeg Sergei Udaltsov on vasakpoolsete vaadetega opositsioonipoliitik.

Aleksandr Udaltsov valdab võõrkeeltest inglise, tšehhi ja slovaki keelt.

## Viited
Vladimir Rõžkov

**Vladimir Aleksandrovitš Rõžkov** (vene keeles Владимир Александрович Рыжков; sündinud 3. septembril 1966 Rubtsovskis Altai krais Vene NFSV-s) on Venemaa poliitik, riigitegelane, politoloog, ajaloolane, raadiosaatejuht ja õppejõud, professor.

Ta oli aastatel 1993–2007 Riigiduuma liige ja 1997–1999 Riigiduuma esimehe esimene asetäitja. 1998. aasta septembris kirjutas president Boriss Jeltsin peaminister Jevgeni Primakovi esildisel alla seadlusele Rõžkovi määramise kohta Venemaa Föderatsiooni asepeaministriks sotsiaalküsimuste alal. Kuid mõne päeva teatas Rõžkov, et keeldub sellest ametikohast, sest hindas selle ametikoha vastuvõtmist  sotsiaalse olukorra ülirasketes tingimustes omamata varasemat töökogemust selles valdkonnas avantüürihõnguliseks.

## Haridus ja akadeemiline karjäär
Rõžkov lõpetas 1990. aastal Barnaulis Altai Riikliku Ülikooli   ajaloo erialal ja kaitses 2001. aastal Peterburis Riigiteenistuse Loodeakadeemias ajalookandidaadi kraadi väitekirjaga "Venemaa poliitilise süsteemi kujunemise ajalugu 1990. aastatel" ("История становления политической системы России в 1990-е годы").

Ta töötab 2008. aastast õppejõuna Kõrgemas Majanduskoolis. Rõžkov on maailmamajanduse ja maailmapoliitika teaduskonna rahvusvaheliste suhete osakonna professor.

## Opositsioonipoliitika

Rõžkov valiti 2005. aastal Venemaa Vabariikliku Partei poliitnõukogu liikmeks ja 2006. aastal partei kaasesimeheks. Aastatel 2010–2012 oli ta demokraatlike jõudude koalitsiooni "Venemaa Eest Ilma Omavolita ja Korruptsioonita" üks neljast liidrist. 2012. aasta juunis toimunud Venemaa Vabariiklik Partei – Rahvavabaduse Partei kongressil valiti ta partei kaasesimeheks, kuid 2014. aasta veebruaris lahkus ta parteist lahkhelide tõttu Boriss Nemtsovi ja Mihhail Kasjanoviga.

Riigiduuma valimistel 2016. aasta septembris kandideeris Rõžkov Jabloko poolt esitatuna ühemandaadilises valimisringkonnas Barnaulis, kuid kogus vaid 12% valijate häältest ja mandaati ei saanud. 2018. aasta Venemaa presidendivalimistel oli ta presidendikandidaadi Jabloko liidri Grigori Javlinski usaldusisik.

## Isiklikku
Ta valdab võõrkeeltest inglise keelt.

## Viited

## Välislingid

*Koduleht
Christian Eriksen

**Christian Dannemann Eriksen** (sündinud 14. veebruaril 1992 Middelfartis) on Taani jalgpallur, kes mängib poolkaitsjana Inglismaa kõrgliiga klubis Manchester United FC ja Taani jalgpallikoondises.

Eriksen alustas klubikarjääri Hollandi kõrgliiga klubis Amsterdami Ajax. Ta valiti aastatel 2010 ja 2011 Ajaxi aasta noorjalgpalluriks ning hooajal 2010–2011 kogu Hollandi parimaks noorjalgpalluriks. Ajaxiga tuli ta neljal korral Hollandi meistriks. 

2013. aasta augustis siirdus ta umbes 11,5 miljoni naela eest Tottenham Hotspuri. Aastatel 2014 ja 2017 valiti ta Tottenhami aasta mängijaks.

2020. aasta jaanuaris sõlmis ta nelja ja poole aasta pikkuse lepingu Itaalia kõrgliiga klubiga Milano Internazionale. Hooajal 2020–21 tuli ta klubiga Itaalia meistriks.

12. juunil 2021 kaotas Eriksen Euroopa meistrivõistlustel Soome vastu Kopenhaagenis mängides 43. mänguminutil teadvuse ja kukkus väljakul kokku. Mäng peatati ja Erikseni hakati väljakul elustama. Veerand tundi hiljem toimetati Eriksen kanderaamil staadionilt ära ning viidi kiirabiga haiglasse. Mõne aja pärast teatati, et Eriksen on teadvusel ja et tema seisund on stabiilne.

2022. aasta jaanuaris sõlmis ta lepingu Brentfordiga. 26. veebruaril 2022 osales ta esimeses ametlikus võistlusmängus pärast 2021. aasta juunit.

15. juulil 2022 teatas Manchester United, et on sõlminud Erikseniga kolmeaastase lepingu. Tema esimene mäng Unitedi eest Inglismaa kõrgliigas oli 2-1 kaotus Brighton & Hove Albioni vastu 7. augustil 2022.

Eriksen on viiel korral (aastatel 2013, 2014, 2015, 2017 ja 2018) valitud Taani aasta jalgpalluriks.

## Koondisekarjäär
Debüüdi Taani rahvuskoondises tegi Eriksen 18-aastaselt 2010. aasta märtsis sõprusmängus Austria vastu. Tema esimeseks suurturniirniks olid 2010. aasta maailmameistrivõistlusted, kus ta pääses platsile kahes alagrupimängus. Ta oli 2010. aasta maailmameistrivõistlustel kõige noorem mängija.

Esimese värava rahvuskoondise särgis lõi ta 4. juunil 2011 EM-i valikmängus Islandi vastu.

2012. aasta Euroopa meistrivõistlustel kuulus ta algkoosseisu kõigis kolmes alagrupimängus.

2018. aasta maailmameistrivõistluste teises alagrupimängus lõi ta värava Austraalia vastu.

## Saavutused
;Ajax
*Eredivisie: 2010–11, 2011–12, 2012–13, 2013–14
*KNVB beker: 2009–10
*Johan Cruijff Schaal: 2013
;Milano Inter
*Serie A: 2020–21
*UEFA Euroopa Liiga: Teine koht 2019–20

## Viited

## Välislingid

* Profiil Taani jalgpalliliidu kodulehel
Bo Nilsson

**Bo Birger Sandor Nilsson** (1. mai 1937 Skellefteå – 26. juuni 2018) oli rootsi helilooja ja trompetist.

Ta oli Göteborgi Ülikooli professor.
Fjodor Voitolovski

**Fjodor Genrihhovitš Voitolovski** (vene keeles Фёдор Генрихович Войтоловский; sündinud 13. aprillil 1979 MoskvasNõukogude Liidus) on vene politoloog, Venemaa Teaduste Akadeemia liige, professor.

Ta töötab 2017. aastast Primakovi-nimelise Venemaa Teaduste Akadeemia Maailmamajanduse ja Rahvusvaheliste Suhete Instituudi direktorina. Ühtlasi on ta Venemaa Välisministeeriumi Moskva Riikliku Rahvusvaheliste Suhete Instituudi rahvusvaheliste probleemide rakendusanalüüsi kateedri professor.
 
Tema peamised uurimisalad on globaalne juhtimine, rahvusvaheline julgeolek ja Ameerika Ühendriikide välispoliitika. Tal on uurimusi ka USA julgeolekupoliitika, NATO, transatlantiliste suhete jarahvusvaheliste suhete ideoloogia alal.

## Haridus
Voitolovski lõpetas 2001. aastal Lomonossovi-nimelise Moskva Riikliku Ülikooli ajalooteaduskonna ning 2004. aastal Venemaa TA Maailmamajanduse ja Rahvusvaheliste Suhete Instituudi aspirantuuri.

Ta sai 2004. aastal poliitikateaduste teaduste kandidaadi kraadi väitekirjaga globaalse juhtimise valdkonnast ja 2013. aastal poliitikateaduste doktori kraadi väitekirjaga "Идеология и практика атлантизма во внешней политике США".

## Tunnustus
*2015 – valiti Venemaa Teaduste Akadeemia professoriks
*2016 – valiti Venemaa Teaduste Akadeemia korrespondentliikmeks (rahvusvaheliste suhete sektsioon)

## Isiklikku
Tema isa Genrihh Konstantinovitš Voitolovski (1930–2011) oli geograaf.

Fjodor Voitolovski valdab võõrkeelena inglise ja hispaania keelt.

## Viited
Rumanová

**Rumanová** on omavalitsusüksus (vald) Slovakkia lääneosas Nitra maakonnas Nitra ringkonnas.

Rumanová pindala on 11,656 km².

Asulat on kirjalikult esmamainitud 1156. aastal.

## Rahvastik

## Viited
Panon (Sarthe)

**Panon** on vald Prantsusmaa lääneosas Pays de la Loire'i piirkonnas Sarthe'i departemangus.

Selle pindala on 2,37 km².

## Viited
London Eye

**London Eye** on suur metallist vaateratas Thamesi lõunakaldal Londoni Lambethi linnaosas. London Eye'd tuntakse ka kui **Millennium Wheeli.** See on üks maailma suurimatest vaateratastest. 

Vaateratas avati 2000. aastal ja see on 135 meetrit kõrge. Alates 2015. aastast on vaateratas tuntud ka kui **Coca-Cola London Eye**, kuna Coca-Cola spondeerib vaateratast.

Vaateratta rajamine läks maksma 70 miljonit naelsterlingit.

## Viited
Columbia Heights (Minnesota)

**Columbia Heights** on linn Ameerika Ühendriikides Minnesota osariigis Anoka maakonnas. 

2010. aasta rahvaloenduse seisuga elas seal 19 496 inimest.

## Viited
Lucinda järv

**Lucinda järv** on järv, mis asub Washingtoni osariigis Ameerika Ühendriikides. Lucinda järv on saanud nime lähedal asuva elamukompleksi järgi.
Henryk Kłoczkowski

**Henryk Kłoczkowski** (22. oktoober 1902 Peterburi – 1. oktoober 1962) oli Poola mereväelane, allveelaevnik.

Ta oli allveelaeva Orzeł komandör.

## Isiklikku
Tema isa Wacław Kłoczkowski oli kontradmiral.